b'\n_START_ARTICLE_\nR\xc5\xabta Marcinkevi\xc4\x8dien\xc4\x97\n_START_SECTION_\nBiografija\n_START_PARAGRAPH_\n1981 m. baig\xc4\x97 angl\xc5\xb3 filologij\xc4\x85 Vilniaus universitete. 2002 m. habilituota humanitarini\xc5\xb3 moksl\xc5\xb3 daktar\xc4\x97, habilitacijos darbas \xe2\x80\x93 \xe2\x80\x9eTekstyn\xc5\xb3 lingvistika ir lietuvi\xc5\xb3 kalbos vartosena\xe2\x80\x9c._NEWLINE_1981-1990 m. Lietuvos veterinarijos akademijos, nuo 1990 m. Vytauto Did\xc5\xbeiojo universiteto d\xc4\x97stytoja, 1994-2010 m. vadovavo Humanitarini\xc5\xb3 moksl\xc5\xb3 fakulteto Kompiuterin\xc4\x97s lingvistikos centrui, 2003-2006 m. Lietuvi\xc5\xb3 kalbos katedros ved\xc4\x97ja, 2006-2008 m. Humanitarini\xc5\xb3 moksl\xc5\xb3 fakulteto dekan\xc4\x97; nuo 2008 m. Lietuvos mokslo tarybos pirmininko pavaduotoja, nuo 2004 m. Vytauto Did\xc5\xbeiojo universiteto profesor\xc4\x97. 1991 m. d\xc4\x97st\xc4\x97 Stokholmo universiteto Slav\xc5\xb3 ir balt\xc5\xb3 kalb\xc5\xb3, 2002 m. \xe2\x80\x93 Ilinojaus universiteto \xc4\x8cikagoje Slav\xc5\xb3 ir balt\xc5\xb3 kalb\xc5\xb3 ir literat\xc5\xabr\xc5\xb3 katedroje._NEWLINE_Tyrim\xc5\xb3 objektai: leksikologija, leksikografija, semantika, sociolingvistika, pragmatika, kompiuterin\xc4\x97 lingvistika, teksto ir tekstyn\xc5\xb3 lingvistikos problemos. Paskelb\xc4\x97 daugiau kaip 50 mokslini\xc5\xb3 studij\xc5\xb3.'